LIETUVOS RESPUBLIKOS SEIMO KANCELIARIJOS
VIEŠŲJŲ PIRKIMŲ 2-OSIOS KOMISIJOS POSĖDŽIO PROTOKOLO IŠRAŠAS

2026 m. liepos 10 d.
Vilnius

Komisija susipažino su 2026 m. liepos 9 d. CVP IS priemonėmis pateiktais prašymais dėl mažos vertės Kompiuterinių darbo vietų pirkimo (pirkimo Nr. 8710166) sąlygų ir suformulavo atsakymus:
	Eil. Nr.
	Prašymas
	Atsakymas

	1.
	„Vadovaudamiesi viešųjų pirkimų skaidrumo, lygiateisiškumo ir nediskriminavimo principais, prašome patikslinti pirkimo sąlygų 3 priedo „Techninė specifikacija“ 28 punkto reikalavimą.
Techninės specifikacijos 28 punkte nurodyta:
„Visos siūlomo kompiuterio komplekto dalys (sisteminis blokas, pagrindinė plokštė, atmintis, diskinis kaupiklis, monitorius, pelė, klaviatūra) turi būti vieno gamintojo ar turi būti jo sertifikuotos (pažymėtos PC gamintojo firminiu ženklu). Sisteminis blokas turi būti sukomplektuotas komponentais gamintojo gamykloje arba oficialaus gamintojo atstovo servise."
Atsižvelgiant į tai, kad šiame punkte yra tiesiogiai paminėti monitorius, pelė ir klaviatūra, tačiau Techninėje specifikacijoje nėra pateikta atskirų minimalių techninių reikalavimų monitoriui, klaviatūrai ir pelei, prašome paaiškinti:
Ar pagal Techninės specifikacijos 28 punktą tiekėjas privalo kartu su kompiuterio sisteminiu bloku pasiūlyti ir monitorių, klaviatūrą bei pelę?
Jeigu monitoriaus, klaviatūros ir pelės siūlyti neprivaloma, prašome patikslinti, ar 28 punkte nurodytas tekstas dėl „monitoriaus, pelės, klaviatūros“ turi būti suprantamas tik kaip bendro pobūdžio reikalavimas, taikomas tik tuo atveju, jeigu šios dalys būtų siūlomos kartu su kompiuteriu.
Pažymime, kad aiškus šio reikalavimo išaiškinimas yra būtinas siekiant tinkamai parengti pasiūlymą ir išvengti skirtingo tiekėjų interpretavimo dėl siūlomo komplekto sudėties. Neaiškiai apibrėžus, ar monitorius, klaviatūra ir pelė yra privalomos komplekto dalys, tiekėjai gali pateikti skirtingos apimties pasiūlymus, o tai gali turėti įtakos pasiūlymų palyginamumui ir kainodarai.
Prašome atitinkamai patikslinti pirkimo dokumentus arba pateikti oficialų paaiškinimą CVP IS priemonėmis.“
	1-os pirkimo objekto dalies „Aukšto našumo stacionarūs kompiuteriai (stacionariosios darbo stotys)“ techninės specifikacijos 28 punkte  nurodytas tekstas dėl „monitoriaus, pelės, klaviatūros“ turi būti suprantamas tik kaip bendro pobūdžio reikalavimas, taikomas tik tuo atveju, jeigu šios dalys būtų siūlomos kartu su kompiuteriu. Siekiant aiškumo, perkančioji organizacija patikslina techninės specifikacijos 28 punktą ir vietoje:
„28. Visos siūlomo kompiuterio komplekto dalys (sisteminis blokas, pagrindinė plokštė, atmintis, diskinis kaupiklis, monitorius, pelė, klaviatūra) turi būti vieno gamintojo ar turi būti jo sertifikuotos (pažymėtos PC gamintojo firminiu ženklu). Sisteminis blokas turi būti sukomplektuotas komponentais gamintojo gamykloje arba oficialaus gamintojo atstovo servise“
išdėsto taip:
„28. Visos siūlomo kompiuterio komplekto dalys (sisteminis blokas, pagrindinė plokštė, atmintis, diskinis kaupiklis) turi būti vieno gamintojo ar turi būti jo sertifikuotos (pažymėtos PC gamintojo firminiu ženklu). Sisteminis blokas turi būti sukomplektuotas komponentais gamintojo gamykloje arba oficialaus gamintojo atstovo servise“.

	2.
	„Prašau, paaiškinkite, kodėl yra reikalaujama, kad stacionarių kompiuterių komplektai būtų sertifikuoti pagal NATO SDIP-27/2 B lygio reikalavimus, o nešiojamo kompiuterio komplektas - pagal NATO SDIP-27/3 B lygio reikalavimus?

Šiuo metu naujausia redakcija yra SDIP-27/3, ji buvo paskelbta 2024 metų lapkričio 24 d. ir atsižvelgia į naujausias grėsmes. SDIP-27/2 redakcija yra sena ir galioja nuo maždaug 2010 metų.“
	Atsižvelgdama į tiekėjo paklausimą ir dėl techninės klaidos atsiradusį netikslumą pirkimo sąlygose, perkančioji organizacija patikslina 2-os pirkimo objekto dalies „Kompiuterinės darbo vietos (TEMPEST)“ pirkimo sąlygų Stacionaraus kompiuterio su monitoriumi techninės specifikacijos 12 punktą ir vietoje:
„12.  TEMPEST: NATO SDIP 27/2 Level B arba EU IASG 7-03 Level B“
išdėsto taip:
„12. TEMPEST: NATO SDIP 27/3 Level B arba EU IASG 7-03 Level B“.




[bookmark: _GoBack]Atsižvelgiant į atliktus pirkimo sąlygų patikslinimus, komisija nusprendė pirkimo sąlygų 3 priedą „Techninė specifikacija“ (abiejų pirkimo objekto dalių) išdėstyti nauja redakcija. Komisija taip pat nusprendė pratęsti pasiūlymų pateikimo terminą iki 2026 m. liepos 21 d. 10.00 val. Terminas tiekėjams teikti pasiūlymus patikslinti pirkimo dokumentus arba prašymus dėl pirkimo dokumentų paaiškinimų pratęsiamas iki 2026 m. liepos 17 d. 10.00 val.

